Ανδρέας Σκέφερης

Ο Ανδρέας Σκέφερης (Πρέβεζα, 1887 – Αθήνα, 1949)  ήταν Έλληνας τραπεζικός υπάλληλος και πολιτικός.Βλ. Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα 2005, σελ. 224-225.

 Βιογραφικά στοιχεία 
Γεννήθηκε στην Πρέβεζα στις 11 Σεπτεμβρίου 1887. Ήταν γιος του Δημητρίου Σκέφερη (1848-1921), δημογέροντα και υποπροξένου της Ρωσίας στην Πρέβεζα, και της Πηνελόπης Κονεμένου, κόρης παλαιάς οικογένειας της Πρέβεζας.Νίκος Δ. Καράμπελας: Η φορεσιά της Πρεβεζάνας στο δεύτερο μισό του 19ου αιώνα, από Αρχείο Ελληνικού Χορού.

Από την πλευρά του πατέρα του ήταν εγγονός του Πέτρου Σκέφερη, πλούσιου εμπόρου, και της Αγγελικής Μπάλκου. Από την πλευρά της μητέρας του ήταν εγγονός του Περικλή Κονεμένου και της Κλεοπάτρας Παρούση.

Η απώτερη καταγωγή της οικογένειας Σκέφερη ήταν από τη Σκέφερη της Τσαμουριάς, και τα μέλη της οικογένειας κατήλθαν στην Πρέβεζα στα μέσα του 18ου αιώνα. Αδελφός του ήταν ο διπλωμάτης Περικλής Σκέφερης. Έζησε για κάποιο διάστημα στη Λευκάδα, όπου πήγε και σχολείο.Η μέση εκπαίδευση στη Λευκάδα.

Ακολούθησε το τραπεζικό επάγγελμα και διορίσθηκε υπάλληλος της Εθνικής Τραπέζης στο υποκατάστημα της Πρέβεζας και έφτασε μέχρι το βαθμό του Διευθυντή Τράπεζας.

Πολιτεύθηκε μία φορά στην εκλογική περιφέρεια Πρέβεζας στις εκλογές του 1923 με το κόμμα Φιλελευθέρων του Ελευθερίου Βενιζέλου και εξελέγη βουλευτής Πρέβεζας.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 276 - 277  Άσκησε τα καθήκοντα του βουλευτή μέχρι τις 30 Σεπτεμβρίου 1925. Έκτοτε αποσύρθηκε της πολιτικής και εγκαταστάθηκε στην Αθήνα, όπου απεβίωσε στις 27 Φεβρουαρίου 1949. Ως βουλευτής διακρίθηκε για την εντιμότητά του και για την προσπάθειά του για βελτίωση του βιοτικού επιπέδου του Νομού Πρέβεζας, παραμένοντας αδιάφορος σε προσωπικές εξυπηρετήσεις.Βλ. Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα 2005, σελ. 225.

Ήταν έγγαμος με την Μαργαρίτα Σβορώνου, χωρίς να αποκτήσουν τέκνα.

 Αναφορές 

Κατηγορία:Βουλευτές Πρέβεζας